FK Zenit St. Petersburg

**Futbolnyj Klub Zenit Sankt-Peterburg (St. Petersburg)** (russisk: Футбольный клуб «Зенит» Санкт-Петербург) er en fotballklubb fra Russlands nest største by St. Petersburg (tidligere Leningrad). Klubbens hjemmebane er Krestovskij stadion. Nordmannen Erik Hagen spilte for Zenit fra januar 2005 til  januar 2008. Zenit var den første utenlandske klubb noensinne å lansere en offisiell nordisk nettsted. De gjorde det i september 2016: http://dk.fc-zenit.ru/ 

## Historie
Klubben ble stiftet i mai 1925 av arbeidere ved Leningrad metallfabrikk. Klubben deltok i byens fotballmesterskap fra 1930. I 1936 fikk klubben navnet *F. K. Stalinets* (Stalinistene). I 1940 fikk klubben sitt nåværende navn Zenit. Samme år spilte klubben for første gang i Sovjetunionens øverste divisjon. I 1944, noen måneder etter at tyskere ble slått ut av byens område, vant klubben den sovjetiske cupen for første og eneste gang.

De neste tiårene ble magre for klubben, selv om klubben spilte kontinuerlig i øverste divisjon fra 1945 til 1989. I 1967 ble de sist i divisjonen, men klubben unngikk nedrykk fordi de sovjetiske lederne mente det ville være galt at et lag fra Leningrad skulle rykke ned samme år som 50-årsjubileet for bolsjevik-revolusjonen ble feiret i Leningrad. På 1980-tallet gikk det bedre. De vant serien i 1984, og de nådde også cupfinalen samme år. Zenit tok også medalje i serien i 1980. I 1985 vant Zenit Sovjetunionens supercup.

Etter Sovjetunionens fall var Zenit tilbake i øverste divisjon i Russland i en sesong i 1992. Siden 1996 har klubben spilt kontinuerlig i øverste divisjon. Zenit vant den russiske cupen i 1999 og 2003 og spilte finale i 2002, og de tok medalje i serien i 2001 og 2003. I 2005 ble de nummer 6 i serien, og de nådde semifinalen i cupen våren 2005/06.

I desember 2005 tok det russiske oljeselskapet Gazprom kontroll på eiersiden etter LOMO i klubben.

Den 14. mai 2008 vant laget UEFA-cupen 2007/08 etter å ha slått skotske Rangers FC 2-0 i finalen, etter mål av Igor Denisov og Konstantin Zyrjanov.

## Meritter
* **[[Den sovjetiske eliteserien i fotball|Sovejtisk Toppserie]]/[[Russisk Premier League]]:** **8** 
1984, 2007, 2010, 2011/12, 2018/19, 2019/20, 2020/21, 2021/22
* **Sovjetisk Cup/Russisk Cup:** **3** 
1944, 1999, 2010
* **Sovjetisk Supercup/Russisk Supercup:** **3** 
1984, 2008, 2011
* **Russisk Ligacup:** **1** 
2003
* **[[UEFA-cupen i fotball for menn|UEFA-cupen]]:** **1** 
2007/2008
* **[[UEFA Super Cup]]:** **1** 
2008

## Supporterklubber
FK Zenit er i dag det eneste fotballaget fra St. Petersburg som spiller i den øverste divisjonen i Russland, og klubben har derfor et stort antall supportere. I St. Petersburg med sine 4.9 millioner innbyggere befinner det seg tre store supporterklubber:
* Nevskij Front, den eldste supporterklubben
* OffSite
* Piterskie Volki («Petersburgs Ulver»)

Det finnes også en rekke supporterklubber i byer rundt St. Petersburg, bl.a:
* Pusjkin-fans av Zenit
* Tsarskoje Selo-fans av Zenit

Det finnes også supporterklubber som «Moskva-fans av Zenit», «Svartehavet er med Zenit!» osv.

## Spillerstall
Oppdatert 20. mai 2022.

### Utlånte spillere

## Referanser


## Eksterne lenker
* 
* Dansk hjemmeside